CELEX: 32021R0170
Language: hu
Date: 2021-02-09 00:00:00
Title: A Bizottság (EU) 2021/170 végrehajtási rendelete (2021. február 9.) egyes áruk Kombinált Nómenklatúra szerinti besorolásáról

2021.2.15.   
               
               
                  HU
               
               
                  Az Európai Unió Hivatalos Lapja
               
               
                  L 50/1
               
            
         A BIZOTTSÁG (EU) 2021/170 VÉGREHAJTÁSI RENDELETE
         (2021. február 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Egy gépi eljárással előállított üvegpalack, koponya alakú, kb. 9,5 cm magas, névleges űrtartalma 180 ml. A palacknak rövid nyaka (kb. 1,5 cm hosszú, a nyílás átmérője 2 cm) és egy zár nélküli, parafából készült dugója van, amely lazán illeszkedik a palack nyílásába.
                        Lásd a képet.  (*1)
                        
                     
                     
                        7013 49 99 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7013 , a 7013 49  és a 7013 49 99  KN-kód szövege határozza meg.
                        Objektív jellemzői alapján (az árucikk sajátos alakja, a dugó laza illeszkedése a palack nyílásába; zár nélküli dugós lezárás) az árucikket a 7010  vtsz. értelmezésében nem az áruk kereskedelemben szokásos szállítására vagy csomagolására történő felhasználásra szánták. A parafa lezárás nem alkalmas annak biztosítására, hogy a tartalom a szállítás során ne szivárogjon vagy ne lötyögjön ki. A palack kialakítása és lazán illeszkedő dugója hasonlóvá teszi az árucikket a boros-/likőrösüveghez, vagy olaj- vagy ecettartó üvegedényhez, amely asztali vagy konyhai üvegárunak minősül, és amely nem tartozik a 7010  vtsz. alá (lásd még a HR Magyarázat 7010  vtsz.-hoz tartozó magyarázata első bekezdését és a kivételek ötödik bekezdésének c) pontját, valamint a HR Magyarázat 7013  vtsz.-hoz tartozó magyarázata első bekezdésének (1) pontját). Következésképpen a 7010  vtsz. alá áruk szállítására vagy csomagolására használatos üvegpalackként történő besorolás kizárt.
                        Az árucikket ezért a 7013 49 99  KN-kód alá kell besorolni asztali, konyhai vagy hasonló célra szolgáló üvegáruként (a 7010  vtsz. vagy a 7018  vtsz. alá tartozók kivételével).
                     
                  
               
            
               (*1)  A kép csupán tájékoztató jellegű.